વિશ્વ સાહિત્યમાં કેટલાક અદભૂત રાજીનામાના પત્રો પણ પ્રગટ થયા છે. રાજીનામું લખતી વખતે સામાન્ય રીતે એવું મનાય છે કે વ્યક્તિએ સંસ્થા છોડતા સમયે કોઈ પણ જાતની કડવાશ વિના ચૂપચાપ પત્ર લખી દેવો જોઇએ. કેટલાકનો મત એવો છે કે જો આપણે ખરેખર રાજી થઈને નીકળતા ન હોઈએ તો સાચી હકીકત ટોપ મેનેજમેન્ટ સુધી પહોંચાડવા જે પણ સાચું લાગતું હોય તેની વિગત પત્રમાં લખવી જોઈએ. ઘણી કંપનીઓમાં રાજીનામું આપનાર વ્યક્તિનો એક્ઝિટ ઇન્ટરવ્યૂ લેવાની પ્રથા હોય છે.